Diari Oficial de la Generalitat Valenciana


Sumari del DOGV 4074, del 29-08-2001 (2001/8503)

Informació pública del programa d'actuació aïllada que correspon a la parcel·la situada al carrer d'Antonio Machado, cantonada amb la carretera de Riba-roja de Túria-l'Eliana, a la urbanització Parque Monte Alcedo, a Riba-roja de Túria.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4074

Data del DOGV
:   29-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8503


Organisme emissor
:   Nuevas Residencias la Eliana 2000, SL

Tipus de document
:   Anunci

Informació pública del programa d'actuació aïllada que correspon a la parcel·la situada al carrer d'Antonio Machado, cantonada amb la carretera de Riba-roja de Túria-l'Eliana, a la urbanització Parque Monte Alcedo, a Riba-roja de Túria. [2001/Q8503]
  
La mercantil Nuevas Residencias La Eliana 2000, SL, ha formulat el programa d'actuació aïllada que correspon a la parcel·la situada al carrer d'Antonio Machado, cantonada amb la carretera de Riba-roja de Túria-l'Eliana, a la urbanització Parque Monte Alcedo, a Riba-roja de Túria que inclou proposta d'actuació aïllada, sol·licitud de cèdula d'urbanització, pla de reforma interior de millora i projecte d'urbanització, a l'empara del que s'estableix en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. Aquesta àrea inclou la parcel·la cadastral 0809101YJ801N.
  
En aplicació del que s'estableix en l'article 48.1.c en relació amb l'article 46.3 de la llei esmentada, s'escau sotmetre aquest programa, amb tota la documentació annexa, a informació pública pel termini de 20 dies hàbils a partir de l'endemà d'aquest anunci en el Diari Oficial de la Generalitat Valenciana.
  
Es fa constar que, durant aquest termini, les persones interessades en aquest procediment podran formular qualssevol al·legacions que els convinguen segons dret, així com unes altres alternatives tècniques al programa i, si escau, proposicions juridicoeconòmiques, tot això en els termes i condicions de la Llei 6/1994 esmentada, a l'efecte de la qual qualsevol persona interessada podrà consultar l'expedient dipositat a la Notaria del senyor Manuel Cerdá García del Moral, situada a Benaguasil, carrer del Castell, número 4, 1.
  
Igualment, es fa constar que qualsevol persona podrà comparéixer en aquesta notaria per a obtenir una còpia de l'acta de protocol·lització del programa i els documents que s'hi adjunten o sol·licitar que se li hi exhibisca.
  
La documentació a què es fa referència, així com l'expedient administratiu, es podran consultar a l'Ajuntament de Riba-roja de Túria, els dies hàbils en horari d'atenció al públic.
  
Les al·legacions que, si escau, es formulen, es presentaran davant el Registre General de l'Ajuntament de Riba-roja de Túria.
  
Així mateix, mitjançant aquest anunci, segons el que s'estableix en l'article 48.2, en relació amb l'article 46.4-5, de la Llei 6/1994, es fa saber a les persones interessades que el termini de cinc dies hàbils per a presentar proposicions juridicoeconòmiques comença el següent dia hàbil a la finalització del termini de 20 dies indicat anteriorment. Durant aquest termini es podran formular les proposicions a què es fa referència al Registre General de l'Ajuntament de Riba-roja de Túria.
  
Finalitzat aquest segon termini, el següent dia hàbil, tret de si és dissabte, en aquest cas caldrà entendre el dia hàbil immediatament posterior, tindrà lloc l'acte d'obertura de pliques a l'Ajuntament de Riba-roja de Túria. Durant els dies següents a l'obertura de pliques podran ser objecte de consulta i al·legacions totes les actuacions de l'expedient.